
II. sz. melléklet
Motivációs levél:
Kedves jelenlegi HÖK tagok!
Ezúton szeretnék jelentkezni a meghirdetett Hallgatói Önkormányzati posztra. 

Jelentkezésem oka az, hogy az egyetemi éveim alatt aktív résztvevője legyek a hallgatói életnek. Rengetegszer halljuk azt, hogy az egyetemi évek a legjobbak, ki kell használnunk az időnket és minél több élménnyel mondani búcsút ezeknek a szép éveknek. Viszont ahhoz, hogy ez megvalósuljon, elengedhetetlen egy közösség, akik kézben tartanak mindent és a lehető legtöbbet megteszik annak érdekében, hogy saját és diáktársaik számára örömöt okozzanak. Mivel ápoló hallgató vagyok az egyetemen, ezért nem is kérdés, hogy a segítő szándék és az emberek felé való szeretet bennem van. Úgy gondolom ez elengedhetetlen ahhoz, hogy szívből jövő lelkiismeretes munkát végezzünk. 
Amiért alkalmasnak tatálom magam a posztra az nem más, minthogy négy év tapasztalattal rendelkezem a diákéletben való szervezkedésekben. Gimnáziumi éveim alatt minden Garabonciás Napon ott voltam, és volt szerencsém két stáb tagja lenni. Ezen felül iskolánkban számos diákoknak szóló rendezvény kapott szerepet, mint például a Rózsa hét, ami szinte ugyan arról szól, mint a Garabonciás napok, csak itt az iskolán belüli évfolyamok versenyeznek egymással. Ezeken a rendezvényeken magunkra voltunk hagyva, csak a saját kreativitásunk és képzelőerőnk szabott határt, így rengeteg mindent tanulhattunk egymástól. 
Emellett sokoldalú és nyitott személyiségem van, szeretek közösségben lenni és programokat szervezni. Úgy gondolom, hogy a kommunikációs készségeim jók, rövid időn belül,  könnyen közös hangra tudok jutni az emberekkel. 

Számomra fontos lenne, hogy HÖK tag legyek, mivel úgy érzem, hogy nem csak hozzátenni tudnék a HÖK-höz, hanem rengeteg visszajelzést is kaphatnék, amikből továbbfejleszthetem bizonyos tulajdonságaimat, készségeimet, önmagamat. 

Bízom benne, hogy sikerült meggyőzzelek Titeket arról, hogy alkalmas tagja lennék csapatotoknak!

Tisztelettel, 

Machlik Döníz 
